stanford-oval/wikipedia huggingface dataset:
Isoalvejuuri
Aiheesta muualla

Pohjolan kasvien pauloissa: Dryopteris expansa – isoalvejuuri
Kasviatlas 2022: Isoalvejuuren (Dryopteris expansa) levinneisyys Suomessa.
Pinkka – Lajintuntemuksen oppimisympäristö: Isoalvejuuri (Dryopteris expansa)
Valokki – nettikasvio: Isoalvejuuri (Dryopteris expansa)
Global Biodiversity Information Facility (GBIF): Dryopteris expansa (englanniksi)
Integrated Taxonomic Information System (ITIS): Dryopteris expansa (englanniksi)
United States Department of Agriculture (USDA): Dryopteris expansa (englanniksi)
| Taksonitunnisteet |
| --- | --- |
Dryopteris expansa:  Wikidata: Q937406  Wikispecies: Dryopteris expansa  BioLib: 3152  Calflora: 2824  CoL: 37WDW  EoL: 597374  EPPO: DYOEX  EUNIS: 194546  FNA: 200004420  FoC: 200004420  GBIF: 5275102  GRIN: 456027  iNaturalist: 64055  IPNI: 84669-2  IRMNG: 10856589  ITIS: 17534  MichiganFlora: 1183  NatureServe: 2.153921  NBN: NHMSYS0000458190  NCBI: 239563  Open Tree of Life: 866221  PFI: 119  Plant List: tro-26600148  PLANTS: DREX2  POWO: urn:lsid:ipni.org:names:84669-2  Tropicos: 26600148  VASCAN: 5391  WisFlora: 3442  WFO: wfo-0001107301  Laji.fi: MX.37754 
Nephrodium expansum:  Wikidata: Q15604346  GBIF: 4041784  GRIN: 456028  IPNI: 17153620-1  Plant List: tro-26625413  POWO: urn:lsid:ipni.org:names:17153620-1  Tropicos: 26610307  VASCAN: 23497  WFO: wfo-0001128373 
Isoalvejuuren lehtiä.
Isohangokas

| Isohangokas |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Nirkot Notodontidae
Alaheimo::  Aitonirkot Notodontinae
Suku::  Cerura
Laji::  vinula
Kaksiosainen nimi
 Cerura vinula  (Linnaeus, 1758) 
Katso myös
   Isohangokas Wikispeciesissä   Isohangokas Commonsissa 
Infobox OKNimi-testi OK: 
Isohangokas eli vanhemmalta nimeltään haarukkakehrääjä (Cerura vinula) on nirkkojen heimoon kuuluva perhonen.
Koko ja ulkonäkö

Helposti tunnistettava perhoslaji, jonka sukupuolet ovat hieman erinäköiset. Lajille ominaista on pörröinen karvoitus, vaaleanväriset siivet ja ruumis. Siivet ovat pohjaväriltään valkoisenharmaat. Siipisuonet ovat etenkin siiven tyviosassa oljenkeltaisia, mutta tummuvat siiven kärkeä kohti. Etusiiven tyviosassa on leveä, harmaa poikkivyö ja siiven etureunassa ja ulkosyrjässä on mustia täpliä. Naaraalla etusiipien kärkiosassa on harmaita, voimakkaasti aaltoilevia poikkijuovia. Takasiivet ovat koiraalla vaaleat tummilla siipisuonilla, naaraalla tuhkanharmaat. Keskiruumiissa on tummia läikkiä ja takaruumiissa tummia poikittaisia raitoja. Naaras on koirasta rotevampi ja sillä on leveämmät siivet. Pituudeltaan isohangokas on noin 35 mm ja siipiväli on koiraalla 50–67 mm ja naaralla 59–73 mm.
Isoiksi kasvaneet toukat ovat vihreitä ja niiden selkäpuolella on laaja ruskeanvioletti, satulamainen kuvio. Selkäkuvion reunassa on valkea juova. Pää on ruskea ja sitä ympäröi punertava rengas, jossa on kaksi mustaa silmätäplää. Kolmannen jaokkeen selkäpuolella on pyramidimainen, punertava kyhmy ja takapäässä kaksi pitkää uloketta. Täysikasvuinen toukka on 55–70 mm pitkä.
Levinneisyys ja lentoaika

Isohangokkaita elää laajalla alueella Euroopassa, mutta laji puuttuu suuresta osasta Välimeren ympäristöä. Levinneisyys jatkuu Länsi-Aasiaan ja Siperiassa Baikalille saakka. Lajia tavataan myös Pohjois-Afrikassa. Suomessa isohangokasta tavataan melko yleisenä ainakin Keski-Lapin korkeudelle saakka. Pääasiallinen lentoaika on toukokuussa, mutta lajia voi tavata huhtikuun lopulta jopa kesäkuun lopulle.
Elinympäristö ja elintavat

Lajia tavataan hyvin monenlaisissa lehtipuuvaltaisissa ympäristöissä, kuten pensaikoissa, lehtimetsissä ja niiden laidoilla sekä puistoissa. Tavallisesti perhosta tavataan kuitenkin vain yksittäisiä yksilöitä. Päivät perhonen lepää puiden rungoilla. Naaras aloittaa lennon illan hämärtyessä, mutta koiras usein vasta puolenyön jälkeen. Koiraat lentävät valolle, naaraat vain harvoin.
Isohangokkaan toukkia tuottavat munat ovat ruskeita ja ne jätetään tavallisesti parin munan ryhminä puiden lehtien yläpinnalle. Toukka kuoriutuu kahdesta kolmeen viikkoa muninnasta ja nuoret toukat elävät pareittain, isommat yksin. Toukka on aktiivinen päivällä ja viihtyy auringonpaisteessa, usein näkyvällä paikalla. Jos toukka kokee itsensä uhatuksi, se nostaa eturuumiinsa ylös ja seisoo neljän vatsajalkaparin tukemana, ylöspäin köyristyneenä. Toukka pyrkii pelottelemaan sitä uhkaavaa vaaraa vetämällä päänsä sisäänpäin esittäen niskan punaista rengasta, jonka yläosassa on isot, mustat, silmiä muistuttavat pisteet ja työntää peräpäänsä lisäkkeistä esille punaiset ulokkeet. Jos toukkaa häiritsee liikaa, se suihkuttaa kurkussaan olevista rauhasista muurahaishappoa.
Toukat ovat täysikasvuisia elo-syyskuun vaiheessa ja koteloituvat kasvillisuuteen, lähelle maan pintaa. Kotelo talvehtii, joskus useita kertoja.
Ravintokasvi

Toukka elää eri pajulajeilla (Salix) sekä haavalla (Populus tremula) ja muilla poppeleilla (Populus).
Aiheesta muualla

Laji.fi: Isohangokas (Cerura vinula)
Suomen Perhoset: Isohangokas
Perhoset: Isohangokas (Cerura vinula)
Suomen perhostutkijain seura: isohangokas (Arkistoitu – Internet Archive)
Suomen perhostutkijain seura: vaaleat nirkot - lajien erottavia tuntomerkkejä (Arkistoitu – Internet Archive)
Bestimmungshilfe des Lepiforums (saksaksi)
Moths and Butterflies of Europe and North Africa (englanniksi)
Vlindernet (hollanniksi)
Centre for Agriculture and Biosciences International (CABI): Cerura vinula (puss moth) (englanniksi)
Pherobase: Semiochemicals of Cerura vinula, the Puss moth (englanniksi)
| --- | --- |
Taksonitunnisteet:  Wikidata: Q151543  Wikispecies: Cerura vinula  BioLib: 53032  BOLD: 197752  EoL: 927619  EPPO: CERUVI  Fauna Europaea: 446482  Fauna Europaea (new): c76c3178-8add-467d-a166-4ca8b13c4672  GBIF: 1825156  iNaturalist: 56226  IRMNG: 10325407  LepIndex: 58934  LoB: 5770  MaBENA: CeruraVinula  NBN: NBNSYS0000006081  NCBI: 987900  Observation.org: 8673  Open Tree of Life: 262512  Laji.fi: MX.62127 
Isohangokkaan toukka
Amy Deasismont

| Amy Linnéa Deasismont |
| --- | --- |
 Amy Diamond Uumajassa toukokuussa 2011.
Henkilötiedot
Syntynyt: 15. huhtikuuta 1992 (ikä 32)
Ammatti:  Kampaaja, laulaja
Muusikko
Taiteilijanimi:  Amy Diamond
Aktiivisena:  2005–
Tyylilajit:  pop
Levy-yhtiöt:  Bonnier Amigo Music Group
Aiheesta muualla
www.amydiamond.se
  [ Muokkaa Wikidatassa ] [ ohje ]  
Amy Diamond (oik. Amy Linnéa Deasismont, s. 15. huhtikuuta 1992 Norrköping, Ruotsi) on ruotsalainen poplaulaja. Hän nousi tunnetuksi esikoissinglellään ”What’s in It for Me” ollessaan 13-vuotias. Se menestyi Ruotsissa ja naapurimaissa vuonna 2005 ja oli neljä kuukautta kymmenen myydyimmän singlen joukossaselvennä. Hän on julkaissut viisi studioalbumia ja esiintynyt myös ahkerasti televisiossa.
Diamondin suurimmat menestyskappaleet Ruotsissa ja muualla Skandinaviassa ovat olleet ”What’s in It for Me”, ”Welcome to the City”, ”Champion”, ”Shooting Star” ja ”Don’t Cry Your Heart Out”. ”What’s in It for Me” oli Puolan soitetuin kappale vuonna 2005.lähde?
Ura > Varhaislapsuus

Diamond syntyi huhtikuussa 1992 Ruotsin Norrköpingissä englantilaisen isän Leen ja ruotsalaisen äitinsä Chrisbethin toisena lapsena. Pian hänen syntymänsä jälkeen perhe muutti Englantiin Hertfordshireen, jossa Diamond oppi puhumaan englantia. Perhe muutti takaisin Ruotsin Jönköpingiin, kun Amy oli neljä ja puoli vuotta vanha. Uudessa kotikaupungissa hän oppi ruotsia ja hänestä tuli kaksikielinen. Diamond asuu yhä Jönköpingissä ja hänellä on kaksi pikkusiskoa, Lisa ja Holly, sekä isosisko Danielle. Huhtikuussa 2009 heille syntyi pikkuveli, Charlie.lähde?
Diamond on harrastanut taitoluistelua sekä käynyt tanssi- ja teatterikoulua. Hän aloitti taitoluistelun kuusivuotiaana ja osoitti lahjakkuutensa voittamalla useita kultamitaleja. Ennen laulajanuraa hän harjoitteli taitoluistelua kuusi kertaa viikossa. Hän kävi Blandgodis-nimistä tanssi- ja teatterikoulua sekä osallistui teatteri- ja musikaalituotantoihin, joista hän sai kokemusta julkisesta esiintymisestä. Ennen laulajanuraa hän esiintyi myös pienessä roolissa televisiosarjassa De drabbade.lähde?
Diamondin kiinnostus laulamiseen alkoi jo kaksivuotiaana. Hän esiintyi ensimmäisiä kertojaan julkisesti kahdeksan vuoden iässä kykyjenetsintäkilpailu Småstjärnornassa. Hän pukeutui Belinda Carlisleksi ja esitti laulavansa kappaleen "Heaven is a place on earth" sijoittuen kilpailussa kolmanneksi. Vuonna 2004 hän otti osaa moniin kilpailuihin kuten Minimelodifestivalen Jönköpingissä ja Super Troupers Ruotsin TV4:ssä, joista useimmat hän myös voitti. Eräässä näistä kilpailuista, Mix megapol summer idolissa, pääpalkinto oli päästä levyttämään yksi kappale oikeassa levytysstudiossa.lähde?
Levystudiossa Diamondin nykyisen levy-yhtiön edustaja lopulta löysi hänet ja Amylle tarjottiin levytyssopimusta. Diamond levytti pian esikoissinglensä "What’s in It for Me". Marcus Sepehrmanesh, yksi Diamondin levyjen lauluntekijöistä, kertoi haastattelussa, että tämä lauloi "täydellisesti ja tarkalleen kuten he toivoivat". "What’s in It for Me" nauhoitettiin puolessatoista tunnissa, ja single julkaistiin seuraavan vuoden helmikuussa.
Ura > Menestys laulajana

"What’s in It for Me" oli suuri menestys, vaikka jotkin televisiokanavat kieltäytyivät esittämästä sen musiikkivideota, sillä heidän mielestään Diamond oli liian nuori laulun parisuhdeaiheeseen. Kappale sai kuitenkin runsaasti suosiota radiossa ja teki samaan aikaan signeerauskiertueen ympäri Ruotsia Elin Lanton kanssa. Maaliskuussa "What's in It for Me" pääsi singlelistan ensimmäiselle sijalle Ruotsissa ja sitä myytiin platinalevyyn oikeuttava määrä.
Diamond esiintyi ensimmäisen kerran Ruotsin televisiossa taiteilijanimellään ohjelmassa Nyhetsmorgon. Radiossa soitetussa singlessä oli synteettinen tausta, mutta nyt hän lauloi bändin säestämänä liveversion singlestään sekä Alicia Keysin kappaleen "If I Ain’t Got You". Taustayhtye koostui silloin rumpalista, kitaristista, basistista, taustalaulajasta ja kosketinsoittaja-taustalaulajasta.
Menestyksen ansiosta tehtiin kokonainen albumi (This Is Me Now), joka julkaistiin toukokuussa 2005. Albumia myytiin yli 100 000 kappaletta, mikä ylitti kolminkertaisesti silloisen kultalevyyn vaaditun määrän. Menestys poiki televisioesiintymisiä muun muassa listaohjelmassa Trackslistan ja laulajavierailun lasten kilpailuohjelmassa Vi i femman. Vuoden 2005 loppuun mennessä Diamond ehti laulaa livenä yli 20 televisio-ohjelmassa. Kesällä hänelle järjestettiin konserttikiertue, jonka esiintymisistä monet myös televisioitiin.
Vaikka Diamondin ihailijat ovat tyypillisesti kouluikäisiä, niin levy ei ole varsinaisesti lastenmusiikkia. This Is Me Now on tyyliltään pääasiassa iloista popmusiikkia syntetisaattoritaustoilla, mutta mukana on myös teemalaulu "Tomorrow" Annie-musikaalista ja livetaltiointi kappaleesta "If I Ain’t Got You". Albumin, kuten toisenkin levyn, kappaleet on tehnyt pääasiassa tukholmalainen tuottajakolmikko Tommy Tysper ("Tysper"), Marcus Sepehrmanesh ("Mack") sekä Gustav Jonsson (Grizzly). He muodostavat tuotantoyhtiö TEN productionsin ja he ovat tehneet monia aiemminkin listoilla menestyneitä popkappaleita, joita ovat esittäneet muun muassa A-Teens ja Helena Paparizou. Levyt on julkaistu Bonnier Amigo Music Groupin kautta.
Diamond on lahjakas livelaulaja ja hän laulaa ilman playbackia julkisissa esiintymisissään. Jo hänen debyyttialbuminsa sisälsi liveversion kappaleesta ”If I Ain’t Got You”, jota eräässä arvostelussa kuvailtiin sanoin ”yhtä aikaa herttainen ja vaikuttava”.
Super Troupersin tuomaristo kuvaili hänen ääntään varmaksi ja tasapainoiseksi. Super Troupersin laulukisoissa hän pääsi 12-vuotiaana finaaliin esittämällä Shakiran kappaleen "Underneath Your Clothes". Svenska Dagbladetin arvostelussa hänen ääntään kuvailtiin ”hienoksi ja varmaksi” ja levy-yhtiö mainosti sen olevan ”loistokas ja persoonallinen”. Häntä on verrattu Carolaan, joka myös aloitti laulajanuransa nuorena tyttönä.
Ura > Ruotsin ulkopuolelle (2005−2006)

Diamond solmi heinäkuussa jakelusopimuksen Warnerin kanssa ulkomaista levitystä varten. Samoihin aikoihin taustabändi vaihtui tanssijoihin. Hänen esiintymisissään, joissa ei ollut orkesteria paikalla, Amy lauloi tästä eteenpäin taustanauhojen tahtiin. Levy alkoi kesän mittaan saada suosiota myös Tanskassa, Norjassa, Suomessa ja Puolassa. Suomessa kappale "What’s in It for Me" soi monilla radiokanavilla päätyen sijalle 19 vuoden 2005 eniten soitettujen kappaleiden listalla.
Levyltä poimittiin lisää singlejä: singlet ”Welcome to the City” ja ”Champion” julkaistiin kesän aikana. ”Welcome to the City” soi paljon Suomen radioissa, ”Champion” oli Ruotsin yleisurheilujoukkueen virallinen kannustuskappale yleisurheilun MM-kilpailuissa 2005 Helsingissä.
Diamond lähetettiin promootiokiertueelle Keski-Eurooppaan loppuvuodesta 2005. Hänen levytyssopimuksensa salli hänen perheensä tulla mukaan aina, kun konsertit olivat kaukana kotoa. Siten koko perhe matkusti mukana, kun hän kuvasi uuden, ikäänsä paremmin sopivan musiikkivideon kappaleelle ”What’s in It for Me” Barcelonassa sekä esiintyi televisiossa Saksassa, Tanskassa ja Alankomaissa. Keski-Euroopan markkinoille julkaistiin erikoisversio esikoisalbumista, joka sisälsi kaksi ennen julkaisematonta kappaletta, jotka ilmestyivät myöhemmin myös levyllä Still Me Still Now.
Diamond oli ehdolla monien palkintojen saajaksi vuonna 2005. Hän sai Nordic Music Awardin parhaasta pohjoismaisesta kappaleesta ”What’s in It for Me”. 13-vuotiaana hän oli nuorin kyseisen palkinnon saaja. Hän on nuorin laulaja, joka on saanut kaksi NRJ Radio -palkintoa kerralla, sekä nuorin Ruotsin Grammis-palkintoehdokas. Hän oli ehdolla kolmessa sarjassa: paras ruotsalainen naislaulaja, vuoden laulu ja vuoden tulokas. Diamond sai myös Nickelodeon -palkinnon vuoden hitistä ja oli ehdolla Rockbjörnenissä.
Talvella 2006 Diamond konsertoi eri puolilla Pohjoismaita. Suomessa hän esiintyi NRJ Radio Music Awardsissa ja myöhemmin Kampin keskuksen avajaisissa Helsingissä. Hän esiintyi samana päivänä myös YLE FST -kanavalta nähdyssä haastattelussaan ohjelmassa Bettina S.
Ura > Toinen albumi (2006)

Helmikuussa 2006 Diamond alkoi levyttää toista levyä. Hänen lauluntekijänsä lähettivät hänelle kappaleita kuunneltavaksi, ja niistä hän valitsi levytettäväksi ne, joista itse piti. Kappaleita nauhoitettiin kaksi-kolme viikossa. Still Me Still Now -albumi julkaistiin toukokuussa ja levyn ensimmäinen single ”Don’t Cry Your Heart Out” julkaistiin pari viikkoa ennen levyä.
Vaikkei Diamondista ollut kuultu paljonkaan kevään aikana, levy osoittautui odotetuksi. Kaksi päivää ennen ilmoitettua julkaisupäivää häntä haastateltiin Ruotsin TV4:n aamuohjelmassa Nyhetsmorgon. Haastattelija yllätti Diamondin luovuttamalla hänelle kultalevyn toisesta albumista, sillä se oli myynyt riittävän monta kappaletta jo pelkästään ennakkovarausten perusteella. Singleä ”Don’t Cry Your Heart Out” soitettiin radiossa Ruotsissa, ja Suomessakin se soi joillakin radiokanavilla, vaikkei ollut enää edellisten kaltainen menestys.
Still Me Still Now jatkoi tyyliltään samalla linjalla kuin edeltäjänsäkin, pääasiassa kevyttä poppia. ”Don’t Cry Your Heart Out” oli radioon sopivaa kevyttä ja tarttuvaa poppia, mutta joidenkin, kuten ”Diamonds” ja ”No Regrets”, sovitukset muistuttivat enemmän musikaalityyliä. Arvosteluissa levyn kappalevalintoja hieman hämmästeltiin, mutta Diamondin ääni keräsi silti kiitosta. Kappaleita pidettiin osittain sopimattomina Diamondille ja hänen kuulijakunnalleen, mutta toisaalta hänellä katsottiin olevan potentiaalia myös parempaan.
Kesällä Diamond osallistui Diggiloo-kiertueeseen, jolla hän lauloi muun muassa Edith Piafin kappaleen ”Je ne regrette rien”. Vaikka Still Me Still Now ei ollut yhtä suuri menestys Ruotsin ulkopuolella kuin This Is Me Now, se oli silti suosittu hänen kotimaassaan. Diamond piti konsertteja myös Diggiloo -kiertueen ulkopuolella. Aftonbladetin lukijat äänestivät hänet kesän 2006 kiertuekuningattareksi. Diamond julkaisi vielä kaksi singleä, ”Big Guns” ja ”It Can Only Get Better” loppuvuodesta 2006. Hän jatkoi televisioesiintymisiään prime-time-ohjelmissa kuten Sommarkrysset, Gokväll ja Vinterkrysset.
Ura > Fanikerho ja kiertueita (2007)

Vuonna 2007 Diamondille perustettiin fanikerho, joka julkaisee ihailijalehteä. Kesällä 2007 hän esiintyi muun muassa Elvis Presleyn entisen yhtyeen kanssa. Hän on myös varovaisesti toivonut, että hänen uusi levynsä menestyisi hyvin myös ulkomailla.
Ura > Kolmas albumi ja joululevy (2008)

Diamond osallistui Melodifestivaleniin vuonna 2008 kappaleella ”Thank You”. Hän pääsi kilpailun finaaliin.
Diamondin marraskuun alussa 2008 julkaistu kolmas albumi on nimeltään Music in Motion. Ensimmäinen single ”Is It Love?” julkaistiin 26. syyskuuta 2008 ja albumin tyyli muuttui edellisiin verrattunaselvennä.
Marraskuun puolivälissä 2008 Diamond julkaisi joululevyn En helt ny jul johon oli koottu sekä tuttuja joululauluja että täysin uutta materiaalia.
Ura > Viides ja kuudes albumi (2009−2010)

Vuonna 2009 Diamond osallistui toistamiseen Melodifestivaleniin, tällä kertaa kappaleella ”It’s My Life”. Hän ei päässyt finaaliin.
Viides albumi Swings and Roundabouts ilmestyi vuonna 2009.
Kokoelmalevy Greatest Hits julkaistiin vuonna 2010. Siihen sisältyi myös täysin uusia kappaleita.
Ura > Uutta musiikkia omalla nimellä (2016)

Toukokuussa 2016 hän julkaisi uutta musiikkia monen vuoden tauon jälkeen, tällä kertaa omalla nimellään, Amy Deasismont. Hänen esikoissinglensä uudella artistinimellä on nimeltään ”One”. Elokuussa hän julkaisi toisen singlensä, ”Forgive”. Kolmantena singlenään hän julkaisi lokakuussa 2016 kappaleen ”This Is How We Party”.
Elämä musiikin ulkopuolella

Diamond pitää yksityiselämänsä erillään laulajanurasta. Hän haluaa pysyä sukunimensä osalta anonyyminä eikä hän halua oikeaa sukunimeään käytettävän julkisuudessa. Hän otti ”What’s in It for Me” -singlen julkaisun yhteydessä taiteilijanimekseen Amy Diamond. Perusteluksi hän on maininnut, että timantti on hänen ”kuukauden- ja onnenkivensä”.
Laulajan urastaan huolimatta Diamond kävi koulua tavalliseen tapaan, hänen tarvitsi olla poissa koulusta vain harvoin. Promootiotehtäviä oli hänen mukaansa vain silloin tällöin ja useimmiten viikonloppuina. Jos keikkoja kuitenkin oli viikolla, hän teki koulutyöt itsenäisesti kotitehtävinä. Hän mainitsi useammassakin haastattelussa matematiikan olevan hänen lempiaineensa koulussa. Hän pitää kouluttautumista tärkeänä, jotta voi tehdä jotain muuta tulevaisuudessa, jos laulajan ura ei enää kiinnosta. Hän on kuitenkin sanonut, että hän laulaa niin kauan kuin laulaminen on hauskaa. Tulevaisuuden toiveammatikseen hän on maininnut hiusmuotoilijan. Keikkailusta huolimatta Diamond ehtii pitää myös lomaa, eikä viihdeala ole ollut rankkaa hänelle, sillä hänen manageri-isänsä hoitaa hankalimmat asiat ja hänen vanhempansa tukevat häntä uralla.
Vuonna 2006 Diamond alkoi saada myös kutsuja mallintöihin ja televisio-ohjelmiin musiikkiuransa lisäksi. Hän oli mallina Elloksen postimyyntiluettelossa ja teki mainostöitä Statoilille ja Stadiumille. Joulukuussa hän esitti jääprinsessaa Ruotsin television joulukalenteriohjelmassa Lassemajas detektivbyrå. Tässä ohjelmassa hän pääsi esittelemään taitoluistelutaitojaan, jotka olivat olleet käyttämättä siitä lähtien, kun hänen musiikkiuransa lähti käyntiin.
Amy Diamond esiintyi pääosassa musikaalissa Alice i Underlandet (Liisa Ihmemaassa) jonka ensi-ilta oli Tukholmassa jouluna 2009.
Hän on toiminut kapteenina Kuorosota -ohjelman ruotsinkielisessä versiossa, juontanut koirista kertvaa lastenohjelmaan Bulldogg ja äänittänyt Meridan vuorosanat Disney-elokuvan Urhea (Brave) ruotsinkieliseen versioon.
Diamond on äänittänyt Prinsessa Lillifeen ruotsinkieliset vuorosanat ja laulut kahteen prinsessasta kertovaan animaatioelokuvaan, jotka ilmestyivät 2009 ja 2012.
Vuonna 2015 ensi-iltansa saavassa ruotsalaisessa Pieni siskoni -elokuvassa Diamond näyttelee pääroolissa.
Esiintymiset

Diamond on esiintynyt Suomessa kuusi kertaa:
Pietarsaari, joulukonsertti, 18. joulukuuta 2005
NRJ Radio Music Awards, 19. tammikuuta 2006
Kampin keskuksen avajaiset Helsingissä, 2. maaliskuuta 2006
Eckerön posti- ja tullitalo Diggiloo-kiertueella, 12. heinäkuuta 2006
Närpiö, Fagerö (Rangsby) 14. heinäkuuta 2007
Maarianhamina, Rockoff-festivaali, 27. heinäkuuta 2008
Lisäksi hän esiintyi Ruotsin yleisurheilumaajoukkueen harjoitusleirillä Ahvenanmaalla vuonna 2005.
Diskografia > Amy Diamond > Albumit

This Is Me Now (2005)
Still Me Still Now (2006)
Music in Motion (2007)
Music in Motion (2008) (kultalevyversio)
En helt ny jul (2008)
Swings and Roundabouts (2009)
Greatest Hits (2010)
Diskografia > Amy Diamond > Singlet

”What´s in it for me” (2005)
”Welcome to the city” (2005)
”Don't Cry Your Heart Out” (2006)
”Is It Love?” (2007)
”Thank You” (2008)
”It´s My Life” (2009)
”Up!” (2009)
”Bittersweet” (2010)
”Only You” (2010)
”True Colors” (2010)
Diskografia > Amy Deasismont > Singlet

”One” (2016)
”Forgive” (2016)
”This Is How We Party” (2016)
Aiheesta muualla

Wikimedia Commonsissa on kuvia tai muita tiedostoja aiheesta .
Amy Diamond Internet Movie Databasessa. (englanniksi)
Amy Diamondin virallinen sivusto
Amy Deasismont Myspacessa (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa 
Taiteenala:  MusicBrainz 2 
Henkilöt:  Deutsche Biographie  DDB  Yle 
Muut:  Europeana  IdRef 
Amy Diamond jakamassa nimikirjoituksia Kalmarissa Ruotsissa.
Amy Diamond esiintyy tanssijoidensa kanssa Holmen Blues -festivaalilla Örnsköldsvikissä 18. kesäkuuta 2005.
Amy Diamond laulamassa Diggiloo-kiertueella Boråsissa kesällä 2006.
Rangsbyssä 14.7.2007.
Iskelmämusiikki

| Iskelmämusiikki |
| --- | --- |
Alkuperä:  operetti, populaarimusiikki, folk, tanssimusiikki
Alkuperämaa:  Yhdysvallat ja Saksa
Kehittymisen ajankohta:  1800-luku, loppupuoli
Tyypillisiä soittimia:  laulu, kitara, harmonikka, kontrabasso tai sähköbasso, rummut, jousisoittimet, koskettimet
Kehittyneitä tyylilajeja / suuntauksia:  pop, suomipop
Musiikin tyylilajit
Taidemusiikki
Populaarimusiikki:
Pop | Rock | Iskelmä
Afroamerikkalainen musiikki
Kansanmusiikki
Maailmanmusiikki
Musiikinteoria
Nuottikirjoitus
Melodia
Harmonia
Tonaalisuus
Sävelasteikko
Sävellaji
Tahtilaji
Musiikkifilosofia
Musiikin vaikutukset
Musiikin historia
Musiikin tekeminen
Muusikko
Säveltäminen
Improvisointi
Soitin
Laulu
Konsertti
Äänen tallennus
Tekijänoikeus
Osa artikkelisarjaa
Iskelmämusiikki (saks. Schlagermusik, verbistä schlagen, 'iskeä') on Keski- ja Pohjois-Euroopassa suosittua kevyttä viihdemusiikkia ja populaarimusiikkia. Iskelmä on käsitteenä häilyvä ja laajempi käsite kuin yksi kokonainen genre, sillä se kattaa monia musiikkityylejä ja sen luonne vaihtelee jonkin verran maittain ja on myös muuttunut ajan kuluessa. Moderniin popmusiikkiin verrattuna se on maanläheisempää, haikeampaa, romanttisempaa ja dramaattisempaa. Iskelmämusiikkia kuvataan usein niin, että se nojaa enemmän perinteisiin siinä missä moderni pop on jatkuvasti uusiutuvaa trendimusiikkia. Englanninkielinen hit ('hitti', sananmukaisesti 'isku') juontaa juurensa samasta ajatuksesta eli aiemmin kyse ei ollut niinkään laulujen genrestä vaan niiden suosiosta.
Iskelmämusiikkia on vaikea erottaa helposti omaksuttavana musiikkina genrenä popmusiikista, sillä vaikutteita on myös rockmusiikista. Toisaalta alun perin iskelmämusiikkiin kuului olennaisena osana paritanssi, kun taas popmusiikkia voi tanssia myös yksin.lähde?
Historia

Iskelmämusiikin juuret ovat 1800-luvun lopun Yhdysvalloissa ja suurissa Euroopan maissa. Iskelmämusiikilla tarkoitettiin alun perin muun muassa kamari- ja orkesterimusiikin kappaleita, jotka saattoi oppia helposti. Myös joitakin operettisävelmiä voidaan ymmärtää iskelmämusiikiksi.